[{"text_idx": "#000002", "text": "Gall unrhywun fod yn archarwr!"}, {"text_idx": "#000003", "text": "Daeth ffilm gyntaf Marvel Cinematic Universe (MCU), Iron Man yn 2008, a dyma ffilm rhif 26! Gorffennodd yr Infinity Saga wir ar nodyn da iawn, gan synnu a phlesio pawb. Rwy\u2019n gobeithio bod Eternals yn mynd i wneud yr un peth. Dyma\u2019r ffilm gyntaf i mi weld mewn sinema mewn 20 mis, ac am ffilm i ail-fyw'r fendith o fod mewn sinema! Dwi am drio fy ngorau i beidio difetha dim, mae cymaint i\u2019w ddweud! Yma mae ffilm llawn brwydrau, emosiwn, comedi, gwrthdaro a chariad."}, {"text_idx": "#000005", "text": "Hen iawn ydi stori\u2019r Eternals sy\u2019n deillio no\u0302l i 5,000 Cyn Crist! Mae bod anferthol a phwerus o\u2019r enw\u2019r Prif Celestial, Arisham wedi creu\u2019r Eternals a\u2019u gyrru yma, i\u2019r Ddaear i amddiffyn y bod dynol oddi wrth greaduriaid dychrynllyd o\u2019r enw Devaints! Ond, yn dilyn cyfarwyddiadau Arisham, does gan yr Eternals ddim hawl i ymyrryd mewn unrhyw wrthdaro sydd rhwng bodau dynol, megis y rhyfeloedd byd, ac, ym myd yr MCU, gweithredoedd Thanos yn Avengers: Infinity War.\nErs canrifoedd, maen nhw wedi bod yn byw yn gyfrinachol yn ein mysg ni, bodau dynol. Roedden nhw\u2019n meddwl eu bod wedi lladd yr holl Deviants ond mae mwy wedi dod ac mae\u2019n rhaid iddyn nhw fynd yn o\u0302l i amddiffyn y Ddaear!\nMae sawl isblot yn y ffilm gan gynnwys y stori gariad gymhleth rhwng Ikaris, Sersi a Dane, y stori ddramatig am y teulu camweithredol, Thena\u2019n dioddef o ryw fath o PTSD a\u2019r gwahanol fathau o berthnasau mae pob Eternal wedi datblygu gyda dyniolaeth. Dyna lawer o faterion i gynnwys mewn un ffilm. Ond wrth feddwl, mae hyn yn dangos bod mwy i ffilm archarwr na brwydr a\u0302 dwrn caead.\nWrth gwrs, mae mwy i ddweud ond byddai hynny\u2019n difetha! Cofiwch, os ewch i weld y ffilm, arhoswch yn eich seddi tan y diwedd un! Mae dwy olygfa post-credit fel pob ffilm Marvel a\u2019r ddwy wedi achosi i bawb ebychu yn y sinema."}, {"text_idx": "#000006", "text": "Yma, mae\u2019r archarwr Coreaidd cyntaf, Gilgamesh (Don Lee) yr archarwr byddar cyntaf, Makkari (Lauren Ridloff) a\u2019r archarwr De Asiaidd cyntaf, Kingo (Kumail Nanjiali) yn yr MCU. Yn wreiddiol yn y llyfrau comics, roedd cymeriad Makkari yn ddyn gwyn a\u0302 chlyw. Mae cymeriadau\u2019n cyfathrebu a\u0302 Makkari drwy ASL, mae isdeitlau yn y ffilm ac mae Lauren Ridloff wedi mynegi pa mor bwysig ydi normaleiddio isdeitlo.\n\u201cSo we did create this style, and in my mind, I was like, I\u2019m going to run like a girl. I\u2019m not going to run like the other speedsters in some of the other comic worlds because they have all been men, and it\u2019s a very specific look. And so I really wanted to keep it relaxed.\u201d - Lauren Ridloff\nGwelodd Nate Moore, gweithredwr Stiwdio Marvel, Eternals fel cyfle i ehangu sbectrwm demograffaidd yr MCU. Beth sy\u2019n wych ydi nad cast amrywiaethol ydi bwriad y ffilm, fel yna mae\u2019r cast a dyna fo! Sylwch fod y niferoedd o ddynion a merched yn hollol hafal.\nRoedd cymeriadau Ajak a Sprite hefyd yn ddynion yn y llyfrau comics gwreiddiol. Mae\u2019r Eternals yn di\u0302m o ddeg, pump sy\u2019n frwydrwyr a phump sy\u2019n fwy o feddylwyr. Cefais y teimlad fod cymaint o bobl yn mynd i weld eu hunain yn y cymeriadau ac yn sicr gwelais mwy o gynrychiolaeth o gwahanol fathau o bobl o wahanol gefndiroedd na\u2019r rhan helaeth o ffilmiau rydw i wedi gweld.\n\u201cFor me, to be an Eternal has many different meanings. As the character, it gives me a sense of duty, because I am in charge of the mission. And personally, it gives me a sense of hope for change. I am Latina, and also Arab, and also in my 50s. It would have been almost unimagineable that I would become a superhero now.\u201d - Salma Hayek"}, {"text_idx": "#000007", "text": "I\u2019r rhai ohonoch sydd efallai heb glywed am Chloe\u0301 Zhao, mae wedi cyfarwyddo pedair ffilm gan gynnwys Eternals ers 2015. Mae mwy na thebyg fwyaf adnabyddus am y ffilm Nomadland oherwydd mai hi oedd y ddynes Asiaidd gyntaf i ennill Golden Globe ac Oscar am y Cyfarwyddwr Gorau. O edrych ar ei gwaith hyd yma, mae Eternals yn gwbl wahanol, ond mae hi wedi llwyddo i gyfarwyddo ac ysgrifennu ffilm unigryw, uchelgeisiol a thlws mewn sawl ffordd.\n\u201cSo my vision for the film is: \u2018how can we capture something so epic and intimate at the same time and how to have these moments coexist in the film\u2019... You want to see the character in relationship to the world behind them.\u201d - Chloe\u0301 Zhao"}, {"text_idx": "#000008", "text": "Roedd Zhao eisiau ffilmio mewn cymaint o leoliadau naturiol a\u0302 phosib yn hytrach na gwneud popeth o flaen green screen. Mae hyn yn amlwg yn y ffilm ac mae\u2019n gwneud gwahaniaeth, ac yn gwneud stori\u2019r Eternals yn fwy byw a chredadwy, er mai ffantasi ydyw. Wrth gwrs, mae stori\u2019r cymeriadau yn ymestyn dros 7,000 o flynyddoedd felly mae\u2019r golygfeydd sy\u2019n symud o\u2019r presennol i\u2019r gorffennol mor gyffrous ac yn rhoi naws un ai esmwythol neu ddwys. Mae\u2019r golygfeydd mewn lleoliadau naturiol (gyda\u2019r mymryn lleiaf o CGI) mor dlws i ddangos nid yn unig hanes yr Eternals fel teulu ond i ddangos sut maen nhw wedi siapio dynoliaeth. Mae Zhao wir wedi mynd i wraidd y stori, y cymeriadau a\u2019r neges mae\u2019n ei gyfleu.\n\u201cIt\u2019s definitely going to give the film a different kind of feel when you see those landscapes.\u201d - Gemma Chan"}, {"text_idx": "#000009", "text": "Rwy\u2019n siomedig i glywed am wledydd sydd wedi gwrthod dangos y ffilm oherwydd bod cwpl hoyw yn cusanu! Dyma\u2019r cwpl LHDT+ cyntaf yn yr MCU, ac mae cymeriad Brian Tyree Henry, Phastos, wedi cychwyn teulu a\u0302 chymeriad Haaz Sleiman, Ben, ac mae ganddyn nhw fab. Nid yw hyn yn dderbyniol mewn gwledydd fel Saudi Arabia, Kuwait, Qatar, Bahrain ac Oman. Dwi\u2019n flin i ddweud y lleiaf, ac yn anobeithio wrth feddwl bod pobl yn dal i wrthwynebu gwahanol fathau o gariad!"}, {"text_idx": "#000010", "text": "\"I'm sad for those audiences. And I'm proud of Marvel for refusing to cut those scenes out. I still don't understand how we live in a world today where there's still people who would not see the family Phastos has and the beauty of that relationship and that love. How anybody is angry about it, threatened by it, doesn't approve or appreciate it is ignorant.\" - Angelina Jolie\nAr waha\u0302n am hyn, mae ymatebion negyddol eraill wedi bod tuag at y ffilm. Yn anffodus mae rhai pobl wedi gweld y ffilm fel un diflas a ddim y gorau o\u2019r MCU. Yn bersonol, ro\u2019n i\u2019n meddwl ei fod yn andros o gyffrous, ond nid y CGI a\u2019r golygfeydd oedd yn llawn mynd yn unig ond y stori a\u2019r isblotiau. Roedd adegau yng nghanol y ffilm lle'r oedd yn symud ychydig yn rhy araf ond gwendid bychan yw hyn. Mae\u2019r ffilm yn ddwy awr a hanner o hyd ac mae hynny\u2019n amser hir; ond, mae stori fawr i\u2019w adrodd.\nDywedodd un adolygydd bod y cast i gyd yn wych ond bod Gemma Chan \u201ca bit wooden\u201d; rwy\u2019n cytuno i ryw raddau yma. Ond, dwi\u2019n meddwl fod hyn yn rhan o ddatblygiad cymeriad Sersi. Fy marn i ydi fod pobl wedi ymateb fel hyn oherwydd bod Eternals mor wahanol i unrhyw ffilm arall gan Marvel ac nid yw hyn yn plesio. Mae\u2019r ffilm yn mynd i blesio llawer, fel fi (oni bai fy mod i\u2019n hawdd i blesio) ac mae rhai am anghytuno.\nDwi\u2019n argymell y ffilm - wnes i wir fwynhau! Ffilm llawn merched cryf mewn cymaint o ffyrdd a ffilm sy\u2019n dangos i chi gyd bod unrhyw un yn gallu bod yn archarwr!"}]